कौशल विकास उद्यमिता राज्य मंत्री अनंत कुमार हेगड़े ने ट्वीट करके बताया कि मुझे लंबे वक्त से धमकी भरे फोन आ रहे हैं। रविवार रात करीब 2.30 बजे अचानक ही मेरे लैंडलाइन फोन पर कुछ ब्लैंक कॉल्स आई, हालांकि तीसरी बार जब फोन आया तो मैंने फोन उठाया तो सामने से कोई गालियां देने लगा। इतना ही फोन कॉल के दौरान मुझे मारने और टुकड़ों में काटने की धमकी दी। मेरे फोन काटने से पहले मुझे ये धमकी दी गई। कॉल करने वाला कन्नड़ में बोल रहा था।